ಹಕ್ಕಿ ಜ್ವರ: ದ.ಕನ್ನಡದಲ್ಲಿ 6 ಕಾಗೆಗಳ ಸಾವಾಗಿದೆ.. ವರದಿ ಬಂದ ನಂತರ ಗೈಡ್ಲೈನ್ಸ್ ಹೊರಡಿಸ್ತೇವೆ ಬೆಂಗಳೂರು: ಇಂದು ಕೇಂದ್ರ ಸರ್ಕಾರದ ಆರೋಗ್ಯ ಇಲಾಖೆಯ ಸಚಿವರ ಜೊತೆಗೆ ಆನ್ಲೈನ್ ಮೂಲಕ ಆರೋಗ್ಯ ಸಚಿವ ಡಾ. ಸುಧಾಕರ್ ಮಾತುಕತೆ ನಡೆಸಿದ್ರು. ನಂತರ ಸುದ್ದಿಗೋಷ್ಟಿ ನಡೆಸಿದ ಸುಧಾಕರ್.. ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ 6 ಕಾಗೆಗಳ ಸಾವಾಗಿರುವ ಬಗ್ಗೆ ಮಾಹಿತಿ ನೀಡಿದ್ರು. ಈವರೆಗೆ ಬರ್ಡ್ ಫ್ಲೂ ಪ್ರಕರಣಗಳು ರಾಜ್ಯದಲ್ಲಿ ಕಂಡು ಬಂದಿರಲಿಲ್ಲ. ಇದೀಗ ದಕ್ಷಿಣ ಕನ್ನಡ ಜಿಲ್ಲೆಯಲ್ಲಿ 6 ಕಾಗೆಗಳ ಸಾವಾಗಿದೆ. ಅವುಗಳ ಸ್ಯಾಂಪಲ್ಸ್ನ್ನ ಪರೀಕ್ಷೆಗೆ ಕಳುಹಿಸಲಾಗಿದ್ದು, ವರದಿಗಾಗಿ ಕಾಯುತ್ತಿದ್ದೇವೆ. ಕೇರಳ ಗಡಿಭಾಗದ ಜಿಲ್ಲೆಗಳಲ್ಲಿ ನಮ್ಮ ಇಲಾಖೆಯವರು ಕಾರ್ಯಕ್ಷಮತೆಯಿಂದ ಕೆಲಸ ಮಾಡ್ತಿದ್ದಾರೆ. ಮಾಂಸಹಾರಿಗಳು ಮಾಂಸ ತಿನ್ನುವಾಗ ಚೆನ್ನಾಗಿ ಬೇಯಿಸಿ ತಿನ್ನಲು ಮನವಿ ಮಾಡ್ತೇನೆ. ವರದಿ ಬಂದಮೇಲೆ ಮುಂದಿನ ಮಾರ್ಗಸೂಚಿ ಬಗ್ಗೆ ಕ್ರಮ ತೆಗೆದುಕೊಳ್ಳಲಾಗುತ್ತದೆ. ಮೂರ್ನಾಲ್ಕು ಗಂಟೆಗಳೊಳಗೆ ವರದಿ ಬರುವುದಿದೆ ಎಂದು ಡಾ. ಸುಧಾಕರ್ ಹೇಳಿಕೆ ನೀಡಿದ್ದಾರೆ.